open-index/open-wikipedia-markdown huggingface dataset:
Roundcube

**Roundcube** IMAP protokoloan oinarritutako web posta bezeroa. Nagusiki Ajax teknologian oinarritzen da. Lehenengo bertsio egonkorra 2008. urtean abiatu zen.

Roundcube PHPn idatzita dago eta LAMPen zein PHP onartzen duen beste sistemetan erabili daiteke. Web zerbitzariak IMAP protokoloa erabiltzen du mezuak jasotzeko eta SMTP mezuak bidaltzeko.

Roundcube software irekia eta librea da. GNU General Public Licence (GPL) terminoak onartzen ditu, gaiak eta pluginak izan ezik.

## Ezaugarriak 
* Edozein IMAPv4 zerbitzarira konektatzen da
* 60 hizkuntza baino gehiagotan eskuragarri
* MIME eta HTML mezuak onartzen ditu
* Testu aberastuko HTML mezuak editatzen ditu eranskinekin
* Bidaltzaile anitzen identitateak
* Mezu harien zerrendatzea
* IDNA onartzen du
* vCard-en oinarritutako helbide liburua, taldeak onartzen dituena
* LDAP direktorioen integrazioa helbide liburuentzat 
* Find-as-you-type helbide liburuaren integrazioa
* Mezuen birbidalketa, eranskinekin
* Cache erabilera mezuak azkarrago jasotzeko
* Mezuen eta helbideen bilatzea
* Zuzenketa ortografikoa (euskaraz)
* Kanpoko SMTP zerbitzariak onartzen ditu
* Partekatutako karpetak eta karpeta globalak onartzen ditu
* IMAP karpeten kudeaketa
* Gai pertsonalizatuen txantiloien sistema

## Kanpo estekak
San Donato eliza (Zadar)

**San Donato eliza** () Zadar hiriko eliza ezaguna da. Estilo karolingioa izanik, erromaniko aurrekoa den Kroaziako eraikin handiena da.

## Historia 
VIII eta IX mendeen artean eraiki zela uste da. Zadarko Donatok eraiki omen zuen, hortik bere izena. Donato Bizantzio eta Karlomagnoren hiriekin harremanetan izan zen eta itxura hori eman nahi izan zion bere elizari. Foro erromatarrean eraiki zen eta bertako materialak erabili ziren bere eraikuntzarako.

Historian zehar hainbat erabilpen izan ditu. Veneziarrek eta turkiarrek biltegi funtzioa eman zioten. XIX mendean Austriarrek arkeologia museo bihurtu zuten eta gaur egun kontzertuak egiten dira barnean.

## Egitura 
Eliza zirkularra da eta 27 metrotako altuera duen kupula dauka. Deanbulatorioa du erdian eta inguruan hiru abside erradial.

## Iruditegia 

Irudi:Church of St. Donat in Late Afternoon Light - Zadar - Croatia.jpg|San Donato eliza, atzean katedrala.
Irudi:Church of St. Donat - Zadar - Croatia.jpg|San Donato eliza.
Irudi:Zadar Sankt Donat 04.jpg|Airetiko ikuspegia.
Irudi:Zadar St. Donat Interior.jpg|Barnealdea.

## Kanpo estekak
Sapa Inka

**Sapa Inka** (kitxuaz: *Sapay Inqa*; «Inka bakarra»), **Apu** edo **Cápac Inka** (kitxuaz: *Qapaq Inqa*; «Inka ahaltsua») ere deitua, Inka Inperioko enperadorea zen. Cusco hiriburuko jauregi batean bizi zen, arreba zaharrenarekin ezkontzen zen, eta konkubinak izateko eskubidea zuen. Enperadorea hiltzean, haren seme batek, ez zuen nahitaez premua izan beharrik, hartzen zuen aginpidea.

## Konkista aurreko Sapa Inkak 
### Lehen dinastia 
Sapa Inken lehen dinastiari buruzko berri gutxi dago. Cuskoko Erresuman agindu zuten eta dinastiaren hasiera hiri horren sorrera mitikoari loturik dago; izan ere, Manco Cápac, dinastiaren sortzailea, Inti jainkoaren semetzat zuten.

### Bigarren dinastia 
Inka Roca, Cápac Yupanquiren semea, izan zen bigarren dinastiaren fundatzailea. Cápac Yupanqui hil ostean, Hurin Cusco eta Hanan Cuscoren arteko gerra piztu zen. Azken hori nagusitu zenean, Inka Roca agintera igo zen, Hanan Cusko dinastiari hasiera emanez. Dinastia honek agindu zuen bitartean gertatu zen Inka Inperioaren hedapen handiena.

## Konkista ondoko Sapa Inkak 
Azken Inka ez da nahasi behar Tupac Amaru II.a, XVIII. mendeko Peruko buruzagi indigenarekin.

## Erreferentziak 
## Kanpo estekak
Zadarko katedrala

**Santa Anastasia katedrala** () Zadar hiriko katedrala da, Dalmaziako handiena. UNESCOk Gizateriaren Ondare izendatzeko hautagaia da.

## Historia 
IV eta V mendeetan San Pedro basilika kristaua eraiki zen. VIII mendean Donato apezpikuaren garaian Santa Anastasiaren errautsak jaso zirenean elizaren patroitza aldatu zen. Gaur egun oraindik sarkofago batean mantentzen dira errauts horiek.

1202ko Zadarko setioan Veneziar eta gurutzatuen arteko gerretan katedrala oso kaltetua izan zen eta katedral handi bat eraikitzea erabaki zuten, 1285ean sagaratu zena.

## Iruditegia 

Irudi:Sveta Stosija Zadar front.jpg|Aurrealdea.
Irudi:Cathedral of St. Anastasia in Zadar - tower.JPG|Kanpandorrea.
Irudi:Church of St. Donat in Late Afternoon Light - Zadar - Croatia.jpg|Katedralaren dorrea, aurrean San Donato eliza.
Irudi:Zadar 2011 101.jpg|Kanpaiak.

## Kanpo estekak
Pulako anfiteatroa

**Pulako anfiteatroa** () edo **Pulako Arena** () Pula hiriko hirian dagoen anfiteatroa da.

## Historia 
27 eta 68 urteen artean eraiki zen Augusto eta Vespasianoren agintaldietan. 79 urtean handitu egin zuten. Kareharriz egina dago. 404 urterarte gladiadoreen arteko borrokak izan ziren bertan baina 681 urterate heriotza zigortuak animalien aurkako borroketan aritu ziren.

V mendetik aurrera ordea pulatarrek bertako harriak erabili zituzten eraikin berriak egiteko harik eta Aquileiako patriarkak ekintza hori debekatu zuen arte.

Erdi Aroan Maltako zaldunen arteko torneoak egin ziren bertan. 1816an berriztatze lanak hasi zituzten eta 1932an antzerkiak egiteko moldatu zen.

## Eraikina 
Itxura eliptikoa du (133m x 105m) eta altuera maximoa 32'5metrokoa da. Itsasertzeko aldean hiru solairu ditu eta luraren aldean bi. 23.000 ikusle kabitzen dira bertan. Lau dorre ditu eta bakoitzean bi zisterna zeuden ur usaintsuz beteak. Anfiteatroa *velarii* oihalak estal zezakeen eguzkitik edo euritik babesteko. Oso ondo kontserbatzen denez, oraindik ikuskizun ugari egiten dira bertan; kontzertuak, zinema jaialdiak eta baita izotz hockey partidak ere.

## Iruditegia 

Irudi:Croatia Pula Amphitheatre 2014-10-11 11-04-27.jpg|Anfiteatroa.
Irudi:Arena pula inside.JPG|Berriztutako arkuak.
Irudi:Pula Arena, Roman Amphitheatre, Colonia Pietas Iulia Pola Pollentia Herculanea, Histria (10437460946).jpg|Barnealdea.
Irudi:Pula Arena, Roman Amphitheatre, Colonia Pietas Iulia Pola Pollentia Herculanea, Histria (10470496814).jpg|Harrizko lehoia.

## Kanpo estekak
Dubovac gaztelua

**Dubovac gaztelua** Karlovac hirian dagoen gaztelua da.

## Historia 
XIII mendean gaztelu bat eraiki zela uste da baina gaur egungoa XV mendeko berreraikuntza da. Hainbat jabe desberdin izan zituen, garrantzitsuenak Frankopan eta Zrinski familiak.

Mendeetan zehar hainbat alditan berriztu zen, 1837 eta 1952an adibidez. Urteetan zehar hotela izan zen eta gaur egun gelak egiterakoan sorturiko kaltean konpontzen ari dira.

## Iruditegia 

Irudi:Dubovac Castle in Karlovac2, Croatia.JPG
Irudi:Dubovac Castle in Karlovac4, Croatia.JPG
Irudi:Dubovac Castle in Karlovac12, Croatia.JPG

## Kanpo estekak
Augustoren tenplua (Pula)

**Augustoren tenplua** () Pula hiriko hirian dagoen tenplu erromatarra da.

## Historia 
K. o. 2 eta 14 urteen artean eraiki zen. Berez hiru tenpluren multzoa zen baina honek bakarrik dirau zutik. Augustoren tenplua ezkerrean zegoen, erdialdean tenplu handiagoa zegoen eta eskuineko Dianaren tenplua udaletxearen barnean dago.

Bizantziarren garaian Augustoren tenplua eliza bihurtu zuten eta ondoren aletegi gisa erabili zen. Bigarren Mundu Gerran bonba batek asko kaltetu zuen eta 1947an berreraiki egin zen.

## Eraikina 
Podium baten gainean eraikita dago eta zutabe korintiarrak ditu. Oinarriak 8 metro zabaleran eta 17'3 luzeran ditu.

## Iruditegia 

Irudi:Pula Augustus Tempel 2.JPG|Tenplua eta Pulako udaletxea.
Irudi:Temple of Augustus, Colonia Pietas Iulia Pola Pollentia Herculanea, Histria (10403937676).jpg|Aurrealdea.
Irudi:Croatia Pula 2014-10-11 11-24-40.jpg|Atzealdea.
Irudi:Pula augustus tempel detail.JPG|Zutabearen detailea.
Irudi:Temple of Augustus, Colonia Pietas Iulia Pola Pollentia Herculanea, Histria (10403912165).jpg

## Kanpo estekak
Pulako katedrala

**Pulako katedrala** () edo **Jasokundeko Andre Mariaren katedrala** () Pula hiriko katedrala da.

## Historia 
*Jupiter Conservator*-en omenezko tenplu baten gainean eraiki zela uste da lehenengo tenplo kristaua IV edo V mendean. Hasierako elizaren habeartea da gaur egungo katedralaren habearte zentrala, baian mendez mende eliza handituz joan zen.

1242an veneziarren eraso batean oso kaltetua izan zen eta XV menderarte ez zen berreraiki. 1707an kanpaidorre barrokoa gehitu zitzaion. Kanpaidorre hau Pulako anfiteatroaren harriak erabiliz eraiki zen. Aurreralde klasizista 1712an ezarri zitzaion.

Bigarren Mundu Gerrako bonbaketetan berriz kaltetu zen baina 1947an konpondu zuten.

## Iruditegia 

Irudi:Pula Cathedral 001.jpg|Katedrala.
Irudi:Pula018.jpg|Aurrealdea.
Irudi:Croatia Pula Cathedral BW 2014-10-11 11-20-50.jpg
Irudi:Mosaic of the Blessed Virgin, Cathedral of the Assumption of the Blessed Virgin Mary, Pula024.jpg|Andre Mariaren mosaikoa.
Irudi:Pula022.jpg

## Kanpo estekak
Jerónimo Martínez de Ripalda

**Jerónimo Martínez de Ripalda** (Teruel, 1536 &ndash; Toledo, 1618) espainiar josulaguna izan zen. *Exposición breue de la doctrina christiana* katixima ospetsuaren katixima izan zen, euskarara ere itzuli zena. Euskal Herriko arbasoak zituen.

## Kanpo estekak 
* Capanagaren doctrinea, Liburuklik webgunean.
Kontzejuzar etxea

**Kontzejuzar etxea** Gipuzkoako Usurbil udalerrian dagoen etxe bat da. Herrigunetik kanpo dago, Kalezar auzoan. Gipuzkoako kultura ondasuna izendatua dago.

## Argazki galeria 

Fitxategi:Kontzejuzar etxea - Usurbil - plazatik.jpg
File:Kontzejuzar etxea - Usurbil - iparraldetik.jpg
File:Kontzejuzar etxea - Usurbil - Plaza.jpg
File:Kontzejuzar etxea - Usurbil - leihia.jpg
File:Kontzejuzar etxea - Usurbil - behetik.jpg
File:Kontzejuzar etxea - Usurbil - Atea.jpg

## Ikus gainera 
* Gipuzkoako kultura ondasunak

## Kanpo estekak
Mendiarazko gurutzea

**Mendiarazko gurutzea** Gipuzkoako Urretxu eta Legazpi udalerrien arteko mugan dagoen harrizko gurutze bat da. Gaur egun bi udalerrien arteko biribilgunearen erdian dago, gurutze gorriaren egoitza eta DIA merkatalgunearen parean, bai eta Beasain-Bergara arteko GI-632 autobidearen biaduktuaren azpian ere.

XVI. mendean egina da, eta bi udalerrien arteko mugarria izateaz gain, berezko artelana ere bada, gurutzea hainbat irudiz landua baitago. Alde batean Ama Birjina ageri da Jesus haurtxoarekin eta beste aldean Jesus gurutzitzatua. Gaur egun Gipuzkoako kultura ondasuna izendatua dago.

ezkerrera|thumb|200px|Gurutzearen beste aldea.

## Kanpo estekak
Altzako hilerria

**Altzako hilerria** Gipuzkoako Donostia hiriburuko Altza auzoan dagoen hilerri bat da. 1876-1878 artean Jose Goikoa donostiar arkitektoaren diseinuen arabera egina da.

Hiriko bigarren hilerririk handiena da, Polloeko hilerriaren ondoren eta zaharrena Urgulleko Ingelesen hilerria kontuan izan gabe.

## Historia 
Garai batean, herri gehienetan gertatzen zen moduan, Altzako hildakoak San Martzial parrokian lurperatzen zituzten. XIX. mendearen erdialdean, ordea, joera aldatu zen: higienea zela eta, kanposantuak herrietako erdiguneetatik kanpo eraikitzen hasi ziren. Altzan, 1855. urtearen inguruan eraiki zuten hilerria, gaur egun dagoen tokian, Larraundi kalean. Hilerri hori, aldiz, ez zen oraingoa bezain handia; gaur egungoaren ipar-mendebaldeko izkina hartzen zuen soilik.

1882ko ekainaren 20an argitaratutakoa. Horren arabera, Altzako Udalak garaiko gobernadoreari eskatu zion hilerritik kanpo «erlijio katolikoaren disidenteak lurperatzeko» hilerri bat eraikitzeko.

Altzako kanposantua zenbait aldiz handitu dute, gaur egungo tamaina izatera heldu arte (ia 11.000 metro koadro). Hain zuzen ere, XX. mendearen hasieran populazioa gero eta handiagoa zen, eta 1909an hilerria handitzeko lehenengo proposamena egin zuten. 1926an gauzatu zuten hilerria handitzeko proiektua: ordura arte 2.000 metro koadro inguru zituen, eta 4.200 inguru izatera pasatu zen; 1.100 bat metro koadro Estibaus baserriari erosi zizkioten. Azkenekoz, 1960ko hamarkadan handitu zuten.

## Lurperatutako ezagunak 
* Jose Artetxe idazlea 
* Iñaki Aginaga Beristain politikaria

## Kanpo estekak 
* Beñat Parra, "Altzakoa, hilerri zaharrena", *Irutxuloko Hitza*, 2318.zk, 2022/07/01, 27 or.
Manco Inka

**Manco Inka** izan daiteke:
* Manco Cápac, lehen Sapa Inka.
* Manco Inka Yupanqui, Vilcabambako lehen Sapa Inka.
Polloeko hilerria

**Polloeko hilerria** Gipuzkoako Donostia hiriburuko Egia auzoan dagoen hilerria da. 1876-1878 artean Jose Goikoa donostiar arkitektoaren diseinuen arabera egina da.

Hirian den bigarren hilerririk handiena da, Altzako hilerriaren ondoren.

## Multzoa 
* Beilatokia
* Errausketa-labea, Sibilia kalea, 75
* Hilerria

## Pertsona ospetsuen hilobiak 
300px|thumb|ezkerrera|Clara Campoamor-en hilobia
thumb|300px|Ignacio Zuloagaren hilobia
* Clara Campoamor, Abokatua, Diputatua, Politikaria eta Sufragista (h.1972),
* Raimundo Sarriegi, musikaria
* Indalecio Bizkarrondo *Bilintx*, bertsolaria
* Katalina Eleizegi, idazlea
* Biktoriano Iraola idazlea
* Jose Maria Usandizaga, musikaria eta konposatzailea
* Ignacio Zuloaga, margolaria
* Nicanor Zabaleta, arpista musikaria
* Alvaro de Laiglesia, idazlea eta periodista
* Miguel Mihura Santos, idazlea, antzerkigilea, kazetaria.
* Secundino Esnaola, Orfeoiko zuzendaria, konposatzailea
* Juan Gorostidi, Orfeoiko zuzendaria
* P. Nemesio Otaño S.J., konposatzailea, musikalaria
* Victorio Luzuriaga Iradi, industrial enpresarioa
* Jesús Maria de Leizaola, Lehendakari izana
* Fermin Lasala Collado, abokatua eta politikoa
* Camilo Hurtado de Amezaga, Riskaleko Markesa, ardoko industriala
* Jose y Tomás Gros, arkitektoa
* Jose Elosegi y Martinez de Aparicio, Donostiako alkatea
* Miguel Asin Palacios, filosofoa, idazlea
* Luis Martín-Santos Ribera, mediku-psikiatra, idazlea
* Raimundo Sarriegi, konposatzailea, tenorra
* Otamendi anaiak (Miguel, Jose Maria eta Julian), injerieroak
* Pablo Gorosabel, abokatua, idazlea, politikoa
* Fermin Calbeton, abokatua, Politikoa, Senadorea, Ministroa eta Embaxadorea
* Gregorio Ordoñez, politikoa, Donostiko zinegotzia
* Eustasio Amilibia, abokatua
* Antonio Peña y Goñi, konposatzailea, musikalaria
* Francisco Javier Grandmontaigne, idazlea, periodista
* Toribio Alzaga Anabitarte, idazlea
* Jose Maria Gonzalez Castrillo - Chumy Chúmez,
* Pedro Ducasse,
* Enrique Fernández Arbós, biolinista, Orkestra zuzendaria eta konposatzailea
* Jose Tomas Uruñuela, konposatzailea eta musikalaria
* Jose Goikoa Barkaiztegi, Polloeko arkitektoa
* Lolo Rico (1935-2019) idazlea, telebistako kazetaria, gidoilaria.

## Kanpo estekak
La Guerre du feu (filma)

***La Guerre du feu*** () 1981eko Jean-Jacques Annaud frantziar zinema zuzendariaren abenturazko filma da, J. H. Rosny taldearen izen bereko eleberrian oinarrituta.

Bi César Sari (zuzendari onenarena eta film onenarena) eta makillaje onenaren Oscar Saria irabazi zituen.

## Sinopsia 
Paleoliton, Europan bizi zen Wagabu tribuak Ulam tribuari eraso egin dio. Horiek sua mantendu arren, ez dakite nola piztu. Guduaren ostean, bizirik dauden ulamdarrek ihes egitea lortu dute baina sua galdu da. Tribuko hiru gizon —Naoh (Everett McGill), Amoukar (Ron Perlman) eta Gaw (Nameer El-Kadi)— suaren bila joan behar dira.

## Aktoreak 
* Everett McGill ... Naoh
* Ron Perlman ... Amoukar
* Nameer El-Kadi ... Gaw
* Rae Dawn Chong ... Ika

## Kanpo estekak 
* Filmaren IMDBko fitxa irakurgai
Le Dernier Métro

***Le Dernier Métro*** 1980ko François Truffaut frantziar zinema zuzendariaren amodiozko film dramatikoa da.

10 César Sari (tartean zuzendari onena, emakumezko aktore onena, gizonezko aktore onena eta film onenarenak) irabazi zituen.

## Argumentua 
Bigarren Mundu Gerrako Paris okupatuan, Lucas Steiner (Heinz Bennent) antzerki-zuzendari juduak antzerki batean ezkutatzen da Marion Steiner (Catherine Deneuve) bere emaztea, Bernard Granger (Gérard Depardieu) eta beste aktoreek antzezlan batean lan egiten ari diren bitartean. Daxiat (Jean-Louis Richard), nazien aldeko kritikariak lanaren kritika bortitza egingo du.

## Aktoreak 
* Catherine Deneuve: Marion Steiner
* Gérard Depardieu: Bernard Granger
* Heinz Bennent: Lucas Steiner
* Jean Poiret: Jean-Loup Cottin
* Andréa Ferréol: Arlette Guillaume
* Paulette Dubost: Germaine Fabre
* Sabine Haudepin: Nadine Marsac
* Jean-Louis Richard: Daxiat
* Maurice Risch: Raymond Boursier
* Jean-Pierre Klein: Christian Leglise
* Richard Bohringer: Gestaporen ofiziala
* Christian Baltauss: Bigarren mailako aktorea
* László Szabó: Bergen tenientea

## Kanpo estekak 
* Filmaren IMDBko fitxa irakurgai
Trop belle pour toi

***Trop belle pour toi*** 1989ko Bertrand Blier frantziar zinema zuzendariaren umorezko drama filma bat da.

Bost César Sari (tartean zuzendari onena, emakumezko aktore onena, eta film onenarenak) irabazi zituen.

## Argumentua 
Barthélémy Bernardek, BMWak saltzen dituen kontzesionario baten jabea, Florence emakume ederra du emaztea. Hala ere, Colette idazkari berriaz, emakume itsusia dena, maiteminduko da.

## Aktoreak 
* Gérard Depardieu: Bernard
* Josiane Balasko: Colette
* Carole Bouquet: Florence
* Rolland Blanche: Marcello
* François Cluzet: Pascal
* Didier Bénureau: Léonce
* Philippe Loffredo: Tanguy
* Sylvie Orcier: Marie-Catherine
* Myriam Boyer: Geneviève
* Flavien Lebarbé: Semea
* Juana Marques: Alaba
* Denise Chalem: Lorène
* Jean-Louis Cordina: Gaby
* Stéphane Auberghen: Paula
* Philippe Faure: Coletteren senarra
* Jean-Paul Farré: Piano-jolea

## Kanpo estekak 
* Filmaren IMDBko fitxa irakurgai
Jauregi (Segura)

**Jauregi** edo **Igartza jauregia** Gipuzkoako Segura udalerriko Alde Zaharrean dagoen jauregi barroko bat da. Kale Nagusiko 10. zenbakian dago, Turismo Bulegoaren alboan eta Balentzegi jauregitik hurbil. Gipuzkoako kultura ondasuna izendatua dago.

XVII. mendean eraiki zen eta jatorrizko arkitekturaren elementu ugari gorde ditu. Fatxada nagusia hareharrizko silarriz egina dago, izkinarriz sendotua. Fatxadako goialdean 1653ko armarri bat dago. Baoak hainbat irudi landuz apainduak daude.

thumb|300px|erdian|Armarria.

## Ikus gainera 
* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak
Les Roseaux sauvages

***Les Roseaux sauvages*** 1994ko André Téchiné frantziar zinema zuzendariaren drama filma bat da.

Lau César Sari (tartean zuzendari onenarena eta film onenarena) irabazi zituen.

## Argumentua 
1962ko hego-mendebaldeko Frantzian. François (Gaël Morel) lizeoan diploma bat eskuratzekotan dago. Mme Alvarez (Michèle Moretti) bere frantseseszko irakaslearen alaba den Maïté (Élodie Bouchez) lagunik minena du. Serge (Stéphane Rideau) nekazari baten semeak François bereganatuko du.

## Aktoreak 
* Élodie Bouchez: Maïté Alvarez
* Gaël Morel: François Forestier
* Stéphane Rideau: Serge Bartolo
* Frédéric Gorny: Henri Mariani
* Michèle Moretti: Madame Alvarez
* Jacques Nolot: Monsieur Morelli
* Eric Kreikenmayer: Pierre Bartolo, senargaia
* Nathalie Vignes: Irène, emaztegaia
* Michel Ruhl: Monsieur Cassagne
* Fatia Maite: Aicha Morelli

## Kanpo estekak 
* Filmaren IMDBko fitxa irakurgai
Tous les matins du monde (1991ko filma)

***Tous les matins du monde*** (euskaraz, "Munduko goiz guztiak") Alain Corneau frantziar zinema zuzendariaren 1991ko drama film bat da, izen bereko eleberrian oinarritua.

Zazpi César Sari (tartean zuzendari onena, gizonezko aktore onena, eta film onenarenak) irabazi zituen.

## Argumentua 
Luis XIV.aren erreinaldian, Marin Marais musikariak bere hasierako pausuak gogorarazten ditu, Monsieur de Sainte-Colomberekin viola da gamba jotzen hasi zenean.

## Aktoreak 
* Jean-Pierre Marielle: Monsieur de Sainte Colombe
* Gérard Depardieu: Marin Marais
* Anne Brochet: Madeleine
* Guillaume Depardieu: Marin Marais gaztea
* Carole Richert: Toinette
* Michel Bouquet: Baugin
* Jean-Claude Dreyfus: Abbe Mathieu
* Yves Gasc: Caignet
* Yves Lambrecht: Charbonnières
* Jean-Marie Poirier: Monsieur de Bures
* Myriam Boyer: Guignotte

## Erreferentziak 
## Kanpo estekak 
* Filmaren IMDBko fitxa irakurgai
Andre Maria plaza (Tolosa)

**Andre Maria plaza** Gipuzkoako Tolosa udalerrian dagoen plaza bat da. Tolosako Alde Zaharrean dago, Plaza Zaharretik hurbil.

## Eraikin interesgarria 
Andre Maria plazan honako eraikinak daude:

* Santa Maria eliza.
* Aranburu jauregia.
* Udal Bulegoen eraikina.
* Tolosako udaletxea.
* Errota.

Irudi:Tolosa - Andre Maria Plaza 09.JPG|Santa Maria eliza.
Irudi:Biblioteca de Tolosa.JPG|Aranburu jauregia.
Irudi:Tolosa - Andre Maria Plaza 06.JPG|Udal Bulegoen eraikina.
Irudi:Tolosa udaletxea 001.jpg|Tolosako udaletxea.
Irudi:Biblioteca de Tolosa (2).JPG|Errota.

## Kanpo estekak
Amour (2012ko filma)

***Amour*** () 2012ko Michael Haneke austriar zinema zuzendariaren film dramatikoa da.

Bost César Sari (tartean zuzendari onena, emakumezko aktore onena, gizonezko aktore onena eta film onenarenak), ingelesa ez den hizkuntza batean egindako film onenaren Oscar Saria eta Urrezko Palma irabazi zituen.

## Sinopsia 
Anne eta Georges bikotea kanpoan bizi den alaba duen irakasle ohiak dira. Behin, Annek bere gorputzaren eskuineko aldea paralizatuko duen iktus bat izango du.

## Aktoreak 
## Ikus, gainera 
* Zainketa aringarriak eta zinema

## Kanpo estekak 
* Filmaren IMDBko fitxa irakurgai 
* Webgune ofiziala
Andre Maria eliza (Tolosa)

**Andre Maria eliza ** Pizkunde garaiko erlijio-eraikina da, Tolosako hirigune historikoan dagoena, Gipuzkoan. 1.630 metro koadroko azalerarekin, Gipuzkoako eliza handienetan bigarrena da, Donostiako Artzain Onaren katedralaren atzetik.

## Kokalekua 
Tolosako Alde Zaharrean dago, Andre Maria plazan, Oria ibaiaren ertzean eta Aranburu jauregiaren eta Errotaren alboan.

## Eraikina 
1501ean erre zen beste baten ordez zegoen eliza hau, XVI. mendearen bigarren erdian eraiki­tzen hacia eta XVII. mendean pizkundetar estiloan (1548). Baina XVIII.aren amaieran bukatua; hain justu, 1789ko urriaren 9an Joan Baz­kardoren erretaula ederra iren­tsi zuen beste sute ikaragarri bat nozitu, eta gerora XIX. mendean Silvestre Perezen egitura jarri zen ordez­ko: jaspez­ko bal­dakino baten az­pian al­dare nagusi bat,1820an derrigorrez­koa zen bezala, guztia estilo neoklasiko batean. Jasokundearen koadro bat ere jarri zen, Antonio Zabala bergararrak margoturikoa. ta 1.630 metro karratuko azalera du. Saloi oinplanoa eta garaiera handiko hiru nabe eta gurutzaduraz faltsuzko gangak ere baditu, guztiak sei zutabe handiek eutsiak. Bataiategiko ataria XIII. mendean egina da eta berez San Esteban baselizakoa da, baina 1918an eliza honetara lekualdatua izan zen

Luzeran 59 m, zabaleran 34 m eta altueran 31 m neur­tzen dituen Tolosako eliza handi horretan ikuslearen arreta erakar­tzen dute segurtasun arrazoiak direla eta 2 metro eta erdiko diametrora iristen diren eta astuntasun eta liraintasunik ezaren inpresioa sor­tzen duten Silvestre Perezen berri­tze lanean gizenduriko sei zutabeek. Altura bereko habearteak izar-itxurako guru­tze-gangaz estalirik daude, habearte nagusian erdi-puntuko ar­kuak eta albokoetan ar­ku zorro­tzak daudelarik. Sei zutabe sendoz gain, karga bota­tzeko balio dute hormei itsa­tsiriko harroin erdiek ere. Erdiko habearteak 11’40 m neur­tzen ditu, eta albokoek 6’63 m, luzeran 10’80 m-ko habearteekin.

Kanpoal­dera, fa­txadak atari ederra bistaratuz, dorreak eta Martin Karrerak (1761-1764) diseinatutako kanpai‑horma airosoak jadanik al­di barrokoan gaudela adierazten du. Baina alboetako hormak guztiz dira soilak “kolumnario” estiloan.

Barnealdeari dagokionez, erdialdeko erretaula bikaina du, bai eta alboetako hormetako margolanak ere. Estilo neoklasikoko eraldaketa hauek XIX. mendearen hasieran Silvestre Pérez arkitektoak sartu zituen.

Eliza hontara bisita gidatuak egin daitezke, horretarako aurretik Tolosako Turismo Bulegorekin kontaktuan jarri beharra dago.

Irudi:Tolosa Molino Iglesia Santa Maria DSC00032.JPG|Santa Maria elizaren ikuspegia Oria ibaiaren pareko ertzetik.
Irudi:Tolosa Iglesia Santa Maria DSC00036.JPG|Ataria Santa Maria plazatik ikusita.
Irudi:Tolosa Iglesia Santa Maria DSC00038.JPG|Ataria.
Irudi:Tolosa Iglesia Santa Maria Plaza Armeria DSC00039.JPG|Alboko jolas-parkea.
Irudi:Tolosa Iglesia Santa Maria DSC00037.JPG|Aurrealdea.
Irudi:Andre Maria parrokiako teilatua 4.jpg|Teilatuaren egitura.

## Ikus, gainera 
* Eliza Kolumnarioak Euskal Herrian

## Erreferentziak 
## Kanpo estekak 
* Andre Maria parrokiaren webgunea.
De battre mon cœur s'est arrêté

'''''De battre mon cœur s'est arrêté''''' 2005eko Jacques Audiard frantziar zinema zuzendariaren film dramatikoa da.

Zortzi César Sari (tartean zuzendari onena, gizonezko aktore onena eta film onenarenak) irabazi zituen.

## Argumentua 
28 urteko Tomek bere bidea hautatu beharko du: aitaren higiezin-negozio ilunetan jarraitu edo, ama moduan, piano-jole bilakatzea. Entzunaldi bat prestatzeko, Miao Lin frantsesez egiten ez duen txinatar piano-jolearen laguntza izango du.

## Aktoreak 
* Romain Duris: Thomas Seyr
* Niels Arestrup: Robert Seyr
* Jonathan Zaccaï: Fabrice
* Gilles Cohen: Sami
* Linh Dan Pham: Miao Lin
* Jian-Zhang: Jean-Pierre (Miao Linen laguna)
* Aure Atika: Aline
* Emmanuelle Devos: Chris
* Anton Yakovlev: Minskov
* Mélanie Laurent: Minskoven neskalaguna
* Agnès Aubé: emakumea
* Sandy Whitelaw: Mr. Fox
* Emmanuel Finkiel: kontserbatorioaren irakaslea

## Kanpo estekak 
* Filmaren IMDBko fitxa irakurgai
Plaza Zaharra (Tolosa)

**Plaza Zaharra** Gipuzkoako Tolosa udalerrian dagoen plaza bat da. Tolosako Alde Zaharrean dago, Zerkausia, Naparzubia eta Andre Maria plazaren artean.

## Eraikin interesgarriak 
Plaza honetan nahiz inguruan honako eraikin interesgarriak daude:

* Tolosako udaletxea
* Idiakez jauregia
* Naparzubia
* Zerkausia

Irudi:Tolosa udaletxea 001.jpg|Tolosako udaletxea.
Irudi:Tolosa - Palacio Idiakez 01.jpg|Idiakez jauregia.
Irudi:Tolosa - Palacio Idiakez 05.jpg|Idiakez jauregia.
Irudi:Tolosa.jpg|Zerkausia eta Naparzubia.
Irudi:Tolosa - Andre Maria Plaza 11.JPG|Plaza Zaharreko etxebizitzak.
Irudi:Tolosa - Andre Maria Plaza 13.JPG|Plaza Zaharreko etxebizitzak.

## Ikus gainera 
* Plaza Berria (Tolosa)

## Kanpo estekak
Zubi Etxea

**Zubi Etxea** edo **Bonantzako arkua** Gipuzkoako Pasai Donibane herrian dagoen arku bat da. Pasaiako badiaren sarbidearen ekialdeko ertzean dago, Erreka etxebizitzen eta Santo Kristo Oparoaldikoaren elizaren artean.

Arkuaren azpitik paseabidea igarotzen da.

## Kanpo estekak
Perujuantxo kalea

**Perujuantxo kalea** Donostiako Parte Zaharreko kale txiki bat da. Fermin Kalbeton kaletik Ijentea kaleraino doa; tartean, kalearen zabalgune moduan, Lasala plaza dago. Antzoki Zaharraren atzekoak kale honetara ematen du.

## Kale historikoa 
Perujuantxo kalearen izena 1630ko Udal Ordenantzetan agertzen da lehen aldiz. 1813ko hiri-hondamendiaren ondoren "Perujuantxo kale berria" izeneko kalea ireki zen. 1896ko apirilaren 28an Udalak "Perujuantxo kalea" izena eman zion.

## Izenaren jatorria 
Nahiz eta zehatz-mehatz izenaren jatorria ez ezagutu, oinarri historikoak dituen hipotesia badago. Antza, pertsona baten izena zen Perujuantxo. Kontua da XVI. mendetik inguru horretan Juan Martinez de Oyanederren armarria zuen etxea zegoen. Berria horrela jaso zuen Joaquín Antonio de Camino y Orellana doktoreak (Donostia, 1754-Lugo,1819) bere hiriaren historian. Beste historialari batek, Eugenio Llaguno, *Noticias de los arquitectos y arquitectura de España* liburuan, etxe horretaz hitz egin zuen baina jabearen izena desberdina da: Peru. Aipatutako idazlea zera dio: etxearen atarian inskripzio batek zera zion: "Pedro Martinez de Oyaneder me fecit,1530". 1630ean eginiko Ordenantzetan, bestetik, "Entrando por la callejuela y vanela que llaman de Perujuantxu y en todo por las espaldas de las casas principales de Peru..." esaten da. Datu horien arabera, pentsatzekoa da etxearen jabea Peru Juantxo de Oyaneder zela eta hortik kalearen izena.

## Erreferentziak 
## Kanpo estekak 
* : Kalearen ezaugarriak Donostiako Udalaren webgunean.
Pasai San Pedroko hilerriko portada erromaniko eta gotikoak

**Pasai San Pedroko hilerriko portada erromaniko eta gotikoa** Gipuzkoako Pasai San Pedro herriko hilerriaren sarreran dauden portada erromaniko eta gotiko bana dira. Gipuzkoako kultura ondasunak izendatuta daude eta Pasai San Pedro udalerriaren ondare-hondar historiko zaharrenak dira.

## Historia 
Egun kanposantua dagoen lekuan jatorrizko San Pedro eliza zegoen leku berean dago. Eliza hau 1450. urtean eraiki zen eliztarren eskaeraren ondorioz, ordurarte Donostiako San Bizente elizakoak zirenak San Pedro Donostiako barruti bat izan baizen XIX. menderarte. Portada gotikoa 1457-1458 urte bitartean eraiki zuten. Eliza hau XVIII. mendearen lehenengo erdialdera suntsitu zuten eta bere elementuak aprobetxatuz beherago portuaren mailan dagoen San Pedro eliza 1774an eraiki zuten..

Erdi Aroan hildakoak elizan ehorzten ziren eta hau dirudi eliza suntsitu ostean lekua hilerri bihurtzeko arrazoia. Orduko elizako harearrizko horma landuak dira gaur eguneko hilerriko kanpo itxiturako hormak eta portadak, XII. eta XV. mendekoak, elizako ateak ziren.

## Ezaugarriak 
Jatorrizko elizatik sarbide bezala erabiltzen den portada gotiko bat eta beste portada erromaniko bat baino ez dira geratzen. Portada erromanikoa hormatuta dago lau arkiboltek osatzen dute. Arkuak kapitel moduko kolometatik jaiotzen dira. Hilerrian sartzeko erabiltzen den portada gotikoaren arku zorrotzak hiru arkibolta ditu. Barruko bi arkuetako giltzarrietan erliebean zehaztasunak zeuden, bat desagertu bada ere. Portada hareharri-harlanduzko horma irregular samar batean sartuta dago.

Fitxategi:Pasai San Pedroko hilerriko portada gotikoa 03.jpg|Portada gotikoa (XV. mendekoa)
Fitxategi:Pasai San Pedroko hilerriko portada erromanikoa 02.jpg|Portada erromanikoa (XII. mendekoa)

## Erreferentziak 
## Kanpo estekak 
* Portada erromanikoaren 1976ko argazkia: Garai bateko Pasai San Pedroko elizaren hormaturiko portada erromanikoa
* Portada gotikoaren 1976ko argazkia: Garai bateko Pasai San Pedroko elizaren hormaturiko portada erromanikoa
François Cluzet

**François Cluzet** (Paris, ) frantses antzezlea da, gizonezko aktore onenaren César Saria lortu duena.

## Filmografia
Vincent Lindon

**Vincent Lindon** (Boulogne-Billancourt, ) frantses antzezlea da, zenbait aldiz gizonezko aktore onenaren César Sarirako izendatua izan dena.

## Filmografia
Patrick Dewaere

**Patrick Jean Marie Henri Bourdeaux**, **Patrick Dewaere** izen artistikoz ezaguna, (Saint-Brieuc,  - Paris, ) frantses antzezlea izan zen, gizonezko aktore onenaren César Sarirako izendatua izan zena.

## Filmografia 
* 1982	*Paradis pour tous*, Alain Jessua.
* 1981	*Mille milliards de dollars*, Henri Verneuil.
* 1981	*Hôtel des Amériques*, André Téchiné.
* 1981	*Beau-Père*, Bertrand Blier.
* 1980	*Un mauvais fils*, Claude Sautet.
* 1980	*Psy*, Philippe de Broca.
* 1980	*Plein sud*, Luc Béraud.
* 1978	*La Clé sur la porte*, Yves Boisset.
* 1978	*Coup de tête*, Jean-Jacques Annaud.
* 1978	*Préparez vos mouchoirs*, Bertrand Blier.
* 1978	''L'Ingorgo - una storia impossibile*, Luigi Comencini.
* 1978	*Série noire*, Alain Corneau.
* 1977	*La stanza del vescovo*, Dino Risi.
* 1977	*Le Juge Fayard dit le shérif*, Yves Boisset.
* 1976	*Marcia trionfale*, Marco Bellocchio.
* 1976	*F... comme Fairbanks*, Maurice Dugowson
* 1975	*Catherine et compagnie*, Michel Boisrond.
* 1975	*Adieu poulet*, Pierre Granier-Deferre.
* 1975	*La Meilleure façon de marcher*, Claude Miller.
* 1974	*Lily aime-moi*, Maurice Dugowson.
* 1974	*Les valseuses*, Bertrand Blier.
* 1973	*Themroc*, Claude Faraldo.
* 1971	*La Vie sentimentale de Georges le tueur*, Daniel Berger.
* 1971	*Les Mariés de l'an II*, Jean-Paul Rappeneau.
* 1965	*Paris brûle-t-il?*, René Clément.
* 1956	*Je reviendrai à Kandara'', Victor Vicas.
Philippe Torreton

**Philippe Torreton** (Rouen, ) frantses antzezle eta politikaria da, gizonezko aktore onenaren César Saria lortu duena.

## Filmografia 
* 1990 : *Dernier Regard*, Philippe Condroyerrena
* 1991 : *La Neige et le Feu*, Claude Pinoteaurena
* 1992 : *L.627*, Bertrand Tavernierena
* 1993 : *Une nouvelle vie*, Olivier Assayasena
* 1994 : *Le petit qui attend le facteur*, Anne-Marie Étiennerena
* 1994 : ''L'Ange noir*, Jean-Claude Brisseaurena
* 1994 : *Oublie-moi*, Noémie Lvovskyrena
* 1995 : *L'Appât*, Bertrand Tavernierena
* 1996 : *Le Bel Été 1914*, Christian de Chalongerena
* 1996 : *Capitaine Conan*, Bertrand Tavernierena
* 1998 : *Ça commence aujourd'hui*, Bertrand Tavernierena
* 2000 : *Tôt ou tard*, Anne-Marie Étiennerena
* 2000 : *Félix et Lola*, Patrice Leconterena
* 2001 : *Les Trois Théâtres*, Emmanuel Bourdieurena
* 2001 : *Vertiges de l'amour*, Laurent Chouchanena
* 2002 : *Monsieur N.*, Antoine de Caunesena
* 2003 : *Corps à corps*, François Hanssena
* 2003 : *Dear Hunter*, Franck Saint-Castena
* 2004 : *L'Équipier*, Philippe Lioretena
* 2005 : *Les Chevaliers du ciel*, Gérard Pirèsena
* 2005 : *Le Grand Meaulnes*, Jean-Daniel Verhaegherena
* 2006 : *Jean de la Fontaine, le défi*, Daniel Vignerena
* 2008 : *Ulzhan*, Volker Schlöndorffena
* 2008 : *Au cœur de l'acteur*, Antoine Benoitena
* 2009 : *Banlieue 13 : Ultimatum*, Patrick Alessandrinena
* 2011 : *Présumé Coupable*, Vincent Garenqena
* 2011 : *L'Ordre et la Morale*, Mathieu Kassovitz : Christian Prouteaurena
* 2011 : *L'Art d'aimer*, Emmanuel Mouretena
* 2012 : *Tous cobayes ?*, Jean-Paul Jaudena
* 2013 : *L'Écume des jours*, Michel Gondryrena
* 2014 : *La Pièce manquante'', Nicolas Birkenstockena
Zopilote

**Zopilote** honakoa izan daiteke:

## Hegaztiak 
* Zopilote beltza, *Coragyps atratus*
* Zopilote erregea, *Sarcoramphus papa*
* Zopilote indioilarra, *Cathartes aura*

## Besteak 
* Los Zopilotes, Peruko musika taldea.
* Los Zopilotes Txirriaos, euskal musika taldea.
Claude Brasseur

**Claude Espinasse**, **Claude Brasseur** izen artistikoz ezaguna, (Neuilly-sur-Seine,  - Paris, 2020ko abenduaren 22a) frantses antzezlea izan zen, gizonezko aktore onenaren César Saria lortu zuena.

## Filmografia hautatua 
## Kanpo estekak
Iparragirre kaleko etxe multzoa

**Iparragirre kaleko etxe multzoa** Gipuzkoako Urretxu udalerria dagoen etxe multzo bat da. Urretxuko Alde Zaharreko Iparragirre kalean daude, haien artean Corral-Ipeñarrieta jauregia eta Faktorekua etxea daude.

Erdi Aroan errege bidearen alboan sortu zen etxe multzoa da. 1964ean Gipuzkoako kultura ondasuna izendatua izan zen.

## Kanpo estekak
Faktorekua etxea

**Faktorekua etxea** Gipuzkoako Urretxu udalerria dagoen jauregi bat da.

Iparragirre kaleko etxe multzoaren barnean dago, gaur egunean udaletxea den Corral-Ipeñarrieta jauregiarekin eae beste etxe dotore batzuekin batera. Gipuzkoako kultura ondasuna izendatu zuten 1964ean. Harrezkero berregokitze lanak izan ditu jatorrizko itxura berreskuratzeko eta garbitzeko.

XVI. mendearen inguruan errege bidearen alboan sortu zen etxe multzoa da Iparragirre kalekoa. Madrileko Gortean ospe ekonomiko eta sozial lortuta zuten merkatari eta funtzionariek etxe dotore hauek eraikiz herriari erakutsi nahi zioten euren arrakasta.

Faktorekue jauregi hau Martin Otsoa de Irigoien-ek egin zuen. Berak kontu-faktore kargu handia izan zuen Madrileko Gortean eta beste hiri batzuetan.

Etxea eraikitzen 1570ean hasi ziren, eta mendea bukatu baino lehenago amaitu ziren lanak. XVI. mendeko etxe errenazentista garrantzitsuena da Urretxu eta bere inguruan.

## Erreferentziak 
## Kanpo estekak
Manco Capac

**Manco Capac** edo —kitxuaz— **Manqu Qhapaq** ere deitua, lehen Sapa Inka eta Cuscoko Inka kulturaren fundatzailea izan zen. Inken mitologian, Eguzkiaren semea zen. Elezaharrak dioenez, Eguzkiak urrezko makila bat eman zion, eskualde emankorrik aurkitzen bazuen lurpean sartuko zena. Cuscoko haranean aurkitu zuen bila zebilen lurra; han bizitzen jarri eta Cusco hiria sortu zuen. Zenbait kronikatan aipatzen badute ere, egiaz existitu ote zen zalantzan dago.

## Erreferentziak
Adlatibo

[thumb|Nora, pertsona izena eta aldi berean adlatiboa iradokitzen duen hitza. [Irati Jimenezen eleberriaren izenburua.]]
**Adlatibo** izenaren kasuetako bat da, deklinabidea lantzen denean erabili ohi den termino teknikoa da. Modu xaloagoan '**nora **kasua' bezala ere aipatu ohi da. Izena latinezko  hitzetik dator,  edo "eraman" aditzaren partizipio pasiboa.

Kasu honek -(e)**ra** (singularrez) eta -eta**ra** (pluralez) atzizkiak erabiltzen ditu. Gainera, euskal gramatikan zenbait motako adlatibo daude:
* **adlatibo destinatibo**, -rako (singularrez), -etarako (pluralez) deklinabide-atzizkien bidez gauzatzen dena.
* **hurbiltze-adlatibo**, **norantz** galdetzaileari erantzuten diona, -rantz (singularrez), -etarantz (pluralez) kasu-atzizkien bitartez gauzatzen dena.
* **muga-adlatibo**a edo **adlatibo bukatuzko**a, **noraino** galdetzaileari erantzuten diona eta -raino (singularrez), -etaraino (pluralez) kasu-atzizkiaren bitartez gauzatzen dena.

Bizidunekin **norengana** adlatiboa erabiltzen da. -arengana (singularrez), -engana (pluralez) (genitiboaren singular edo pluralaren marka + -ga- artizkia, bizidunekin erabili ohi den deklinabide marka + -a, adlatiboaren marka). Genitibo markarik gabe ere erabili izan da, -arengana beharrean, soilik -gana.

Euskaraz gain, esaterako finlandieraz, lituanieraz edota antzinako grezierazko deklinabideak deskribatzeko erabiltzen da terminologia hau.

## Erreferentziak 
## Kanpo estekak
Kanpandegi kalea

**Kanpandegi kalea** Donostiako Parte Zaharreko kale bat da. Ijentea kaletik Koruko Andre Mariaren kaleraino doa. Izena Santa Maria eliza ondoan zegoen kanpandorretik dator.

Kale honek Parte Zaharreko zonalde altuenak batzen ditu (Urgull mendiko beheko aldea eta Fermin Kalbeton kaleko goiko duna) eta, horregatik, Portu kalea zubi baten bidez igarotzen du.

## Kale historikoa 
Kale honek aspalditik gorde du bere izena. 1630ko Udal Ordenantzetan agertzen da lehen aldiz: "Nikolas Orendainen etxetik Santa Mariaren kanpandorreraino". 1813ko hiri-hondamendiaren ondoren kalea hobetu zen, zuzenago eta zabalago eginez. Kale horretan Zubi-gain elkartea eta San Migel Goiaingeru ikastetxea (ezagunago Elizaran ikastetxea bezala) daude

## Izenaren jatorria 
XIII. mende edo XIV. mendetik, Santa Maria elizaren ondoan kanpandorre bat egon zen. Dorre horrek orratza eta lau kanpai-horma alboetan zituen. Dorrea espetxe moduan eta, halaber, elizaren kanpandegi bezala erabili izan zen. Zoritxarrez, gertatutako lurrikaren ondorioz dorrea pitzatu egin zen. 1817ko ekainaren 4ean Udalak dorrea botatzea erabaki zuen. Eraikuntza horretatik ateratako harriak beste etxeak egiteko erabili zen, Boulevardeko San Jeronimo kalea eta Kale Nagusiko artekoak, alegia; etxe horiek Nemesio Salcedorenak bezala ezagutzen dira.
[thumb|Kanpandegi kaleko zubitik [Portu kalea (Donostia)|Portu kalearen ikuspegia.]]

## Erreferentziak 
## Ikus, gainera 
* Arantxa Gurmendi

## Kanpo estekak 
* : Kalearen ezaugarriak Donostiako Udalaren webgunean.
Funanbulismo

[thumb|250px|[Maria Spelterini Niagarako ur-jauziak zeharkatzen, 1876ko uztailaren 4an]]
thumb|Soka malguko funanbulismoa edo slackline deritzona.
**Funanbulismoa** airean dagoen alanbre eta soka mehe baten gainean ibiltzearen artea da. Tradizio handiko jarduera da eta, askotan, zirkoari loturik egoten da.

21. mendean modan jarri den aldagai bat soka malguaren gainean egindakoa da, *slackline* ere esaten zaiona, eta arrisku txikiagoarekin bi zuhaitz edo posteren artean altuera txikian ere praktikatu daitekeena.

Funanbulismoaren historian gogoratzen den erronkarik ikusgarriena Philippe Petit frantsesak egin zuen 1974, baimenik gabe New York-eko Dorre Bikien artean alanbrea jarri eta lurretik 400 metrora batetik bestera igaro zuenean, 61 metroko alanbrea oinez igaroz, *Man on Wire* film dokumentalak kontatzen duen istorioa.

Soka malguaren aldekoek ere egin izan dituzten antzeko balentriak gerora. Yosemite mendietan Lost Arrow esaten zaion huts bat bada, 17 metroko tartea, lurra beherago 800 metrora delarik; eta hori Scott Balcomek igaro zuen soka malguan lehen aldiz 1985ean. 2010. urtean Iñigo Larrañaga Txirrita euskal funanbulistak 2010ean egin zien Lost Arrowko igaroaldia.

## Erreferentziak 
## Kanpo estekak
Garibai dorretxea

**Garibai dorretxea** Gipuzkoako Oñati udalerrian dagoen dorretxe bat da. Garibai auzoan dago, Ubao eta Arantzazu errekek bat egiten duten lekuan, eta ULMA Pack lantegiaren atzealdean. 1964ean Gipuzkoako kultura ondasuna izendatua dago.

## Historia 
Garibaitarrak Lazarraga leinutik zetozen, hortaz ahaide nagusien garaitik, beraz, dorretxea jada XIV. mendean eraikia legokela uste da. 1846ean dorretxea zeharo erre zen, ondoren berreraiki egin zen.

Erdi Aroan dorretxe honetako seme bat Arrasatera bizitzera joan omen zen, eta Arrasaten Garibaitar ospetsu bat jaio zen: Esteban Garibai(1533), kronikari eta historialari ezaguna.

## Eraikina 
Teilatu gainean eraikinaren antzinakotasuna adierazten duten pinakuluak daude. Ateondo dobelatua eta defentsarako erabiltzen diren gezilehioak ditu.

thumb|erdian|400px|Garibai dorretxea.

## Ikus, gainera 
* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak
FC Augsburg

[250px|eskuinera|thumb|[Borussia Dortmunden aurkako partida.]]
**FC Augsburg** (izen osoa *Fußball-Club Augsburg 1907 e. V.*) Alemaniako futbol taldea da, Augsburg hirikoa.

## Historia 
1907an fundatu zen taldea baina historia luzea duen arren bigarren eta hirugarren mailan aritu izan da. 2010 urtean Kopako finalerdiak jokatu zituen, Werder Bremenek kanporatu zuen, eta 2011 urtean lortu zuen lehen aldiz Busndesligara igotzea. 2014-15 denboraldian bosgarren postuan amaitu zuen eta hurrengo urtean Europan arituko zen, UEFA Europa League txapelketan, tartean Bilboko Athletic Klubaren aurka jokatzea egokitu zitzaion. 2016-17 denboraldian larri ibili zen ligan baina azkenean mantentzea lortu zuen.

## Uniformea 
Kolore zuria nagusitzen da ekipamenduan, gorria eta berdea ere baditu.

## Palmaresa 
* Bundesliga (0): bosgarrena 2014-15 urtean
* Alemaniako Kopa (0): Final erdiak 2009-10 urtean.

## Euskal taldeen aurkako partidak 
Augsburgek partidaa bakarra jokatu du euskal taldeen aurka:

## Kanpo estekak 
*  webgunea
Nehaj gotorlekua

**Nehaj gotorlekua** () Senj herrian dagoen gaztelua da. Uskoci gerlariek eraiki zuten XVI mendean Otomandarrei aurre egiteko.

## Historia 
Uskoci gerlariak Otomandar Inperioaren aurka XVI eta XVIII mendeatan gerrilla eran borrokatu ziren soldaduak izan ziren eta Adriatikoaren ekialdean hainbat gotorleku ezarri zituzten. Austriako Inperioaren alde jokatzen zuten horrela.

Hegoalderago zegoen Klis gotorlekua galdu ondoren uskocien nagusi zen Ivan Lenković generalak 1558 urtean Nehaj gotorlekua eraiki zuen Senj herriko muinoan. Muinoak zein gotorlekuak Nehaj izena hartu zuten, honek kroazieraz "ez arduratu" esan nahi du, beraiek han zeuden bitartean biztanleek arduratu beharrik izango ez zutela adierazi nahian. Gotorlekua jaso aurretik Senj hiru aldiz setiatu zuten otomandarrek baina gaztelua eraiki ondoren ez zuen beste erasorik izan.

Veneziarrek uskociak pirata gisa hartzen zituzten, izan ere beren ontziak ere erasotu baitzituzten, eta honen kontura Venezia eta Austriaren arteko istiluak ere izan ziren. Gerra baten ondorengo bake hitzarmenean uskociak desegitea adostu zuten eta veneziarrek kostaldea eskuratzeko bidea zabalik ikusi zuten.

## Egitura 
Oinarri karratua du eta alde bakoitzak 23 metro neurtzen ditu. Hormak 2 eta 3 metro arteko sendoera daukate eta 18 metrotako altuera. Bost dorre ere baditu eta hamaika kanoi zulo.

Gaur egun museo bihurturik dago eta hainbat artisau denda ere aurkitzen dira barruan.

## Iruditegia 

Irudi:Nehaj Senj Croatia South 090727.JPG|Gotorlekuaren ikuspegia.
Irudi:SenjNehajgrad1.JPG|Goikaldea.
Irudi:Nehaj Senj Croatia indoor 090727a.JPG|Barnealdeko gela bat.

## Kanpo estekak
Ferula (argipena)

**Ferula** hitzak adiera zenbait ditu:
* Botanikan, *Ferula*, *Apiaceae* familiako landareen generoa;
* Medikuntzan, ferula, gorputz-atal bat immobilizatzeko edo eusteko mekanismoa.
* *Ferula (makulua)*, Aita Santuen makulua.
Trogirreko katedrala

**Trogirreko katedrala** edo **San Laurendi katedrala** () Trogir hiriko katedrala da, Radovan maisuaren atari erromaniko ikusgarriarengatik ezaguna dena. Halako altxorrak kontutan hartuta, 1997an Trogirreko alde zaharra Gizateriaren Ondare izendatu zuen Unescok.

## Historia 
Sarrazenoek 1123an suntsituriko eliza kristau baten gainean altxaturik dago. 1213an hasi ziren eraikuntza lanak eta gehiengoa 1251 arte egin bazen ere XVII menderarte ez zen katedrala bukatu. Kanpaidorrea bera ere XIV eta XVI mendeen artean altxatu zen.

Halako denbora tarte luzearen ondorioz solairu bakoitza estilo batean eraikita dago, hala lehen solairua gotikoa da, Stejpan eta Matej maisuek diseinaturikoa. Bigarrena gotiko berantiarra, veneziar estilokoa. Azken solairua XVI mendean osatu zuen Trifun Bokanić arkitektuak.

Batisterioa eta ataria erromanikoak dira eta sakristia gotikoa.

## Iruditegia 

Irudi:Chorwacja, katedra na placu Jana Pawła II w Trogirze.JPG|Kanpaidorrea.
Irudi:Trogir Air view 2.jpg|Airetiko ikuspegia.
Irudi:Entrance-trogir-croatia-001.jpg|Radovan maisuaren ataria.
Irudi:Radovan's Portal-Pig.JPG|Atariaren detailea.
Irudi:Cathedral of St. Lovro - Trogir - Croatia.jpg|Barnekaldea.

## Kanpo estekak
Zubiaur dorretxea

**Zubiaur**, **Zubiaurre** edota **Urain dorretxea** Gipuzkoako Oñati udalerrian dagoen dorretxe bat da. Oñatiko Alde Zaharrean dago, Arantzazu kaleko 1. zenbakian. Gipuzkoako kultura ondasuna izendatua dago.

## Historia 
XV edo XVI. mendeetan eraiki zen

Juan Ibañez de Hernani bizi izan zen bertan 1522. urtean eta 1582. urtean FelipeBorgoñakoaren alarguna. Leinu gerren ondoren erditik ebakia izan zen.

1954. urtean Damian Lizaur arkitektoak erabat zaharberritu zuen eta goiko zatia adreiluz berreraiki zuen.

1985. urtean Espainiako Historia Ondare bihurtu zen.

## Deskribapena 
Oinplano errektangularra du eta hargin lanezko hormak altuera erdiraino eta gainerakoa adreiluzkoa.

Fatxada nagusiko beheko solairuan sarrerako arkua nabarmentzen da, zorrotza, dobeladuna eta moldurekin; alboetan bi bao estu angeluzuzen ditu, eta beste bi ere bai, laukizuzenak eta arku trilobulatukoak, kalearen zoruaren mailan. Lehenengo solairuan bi leiho biki daude, arku zorrotza dute eta hauek ere hiru lobuludunak.

Errekara eaten duen fatxadan ate altu bat dago.

## Erreferentziak 
## Kanpo estekak
Ablatibo

**Ablatibo**a izenaren kasuetako bat da, batez ere abiapuntua –lekuzkoa zein denborazkoa– adierazten duena. Izena latinezko  hitzetik dator,  edo "asaldatu" aditzaren partizipio pasibo burutua.

Kasu horrek izen bizigabeekin -*(e)tatik* (mugagabean), -*(e)tik* (singularrean), -*etatik* (pluralean) eta -*otatik* (plural hurbilean) atzizkiak erabiltzen ditu, eta, bizidunekin, -*(r)engandik* (mugagabean), -*a(ren)gandik* (singularrean), -*engandik* (pluralean) eta -*ongandik* (plural hurbilean): *Bihartik aurrera. Zein etxetatik abiatu da? Ez nuen adiskide harengandik halakorik espero.*

Euskaraz gain, zenbait indoeuropar hizkuntza malgukaritan (adibidez, latinez edo sanskritoz), uraldar hizkuntzetan (finlandieraz edo hungarieraz) edota altaitar hizkuntzetan (turkieraz) ere erabiltzen dute.

## Erreferentziak 
## Kanpo estekak
Nathalie Baye

**Nathalie Baye** (Mainneville,  - ) frantziar aktorea da, emakumezko aktore onenaren César Saria irabazitakoa.

## Filmografia
Kamerlengo gaztelua

**Kamerlengo gaztelua** Trogir hirian dagoen gaztelua da. 1997an Trogirreko alde zaharra Gizateriaren Ondare izendatu zuen Unescok.

## Historia 
Veneziako Errepublikak XV mendearen erdialdera eraikitako gaztelua da. Marin Radoj izan zen arkitektua. XIV mendeko Veriga dorrearen zabalkundea izan zen gaztelua. Izena Veneziako administrazioko ofiziala zen *kamerlengoa*-gatik ezarria dago.

## Iruditegia 

Irudi:Kamerlengo Trogir.jpg
Irudi:Kamerlengo-tower.JPG
Irudi:City of Trogir and the Tower of the Kamerlengo Castle (5975489212).jpg
Irudi:Kamerlengo Castle in the Night.jpg

## Kanpo estekak
Santa Eufemia eliza (Rovinj)

**Santa Eufemia eliza** () Rovinj hiriko eliza barroko ezaguna da.

## Historia 
Hiru habearte dituen eliza 1736an eraiki zen aurrez bertan izan zen eliza kristau baten hondarren gainean. Aurrealdea 1883koa da.

Kanpaidorrean lehenagokoa da. 1654 eta 1680 artean altzatu zuen Antonio manopola arkitektuak Veneziako San Marko basilikarenaren antz irudiko. 60 metrotako altuera dauka eta haize orratza Santa Eufeniaren irudia da.

## Altxorrak 
VI mendeko erromatar sarkofago batean Santa Eufemiaren erlikiak daude. Honetaz gain aipagarriak dira XV mendeko estatua gotikoak eta XVI eta XVII mendeko margoak.

## Iruditegia 

Irudi:Croatia Rovinj St Euphemia church BW 2014-10-08 14-23-33.jpg|Aurrekaldea.
Irudi:Rovinj, la vieille ville (Croatie).jpg|Rovinj.
Irudi:Croatia BW 2014-10-08 14-21-40.jpg
Irudi:Croatia Rovinj St Euphemia church BW 2014-10-08 14-28-49.jpg|Barnekaldea.

## Kanpo estekak